# ЧЗВ

Кое зарядно устройство е подходящо за моята акумулаторна батерия?

Всички 18 V акумулаторни батерии са съвместими с всички Bosch Professional 18 V зарядни устройства и всички 18 V зарядни устройства на AMPShare партньорите.

Ние препоръчваме за професионални потребители комбиниране на зарядното устройство с акумулаторна батерия, при която времето за зареждане е под 1 час.

Всички времена на зареждане могат да се открият в онлайн инструкцията за експлоатация или на уебсайта на Bosch Professional.

Какви са времената на зареждане за моята акумулаторна батерия?

Продължителността на зареждане на акумулаторната батерия зависи от 2 фактора:

- Тип и капацитет на акумулаторната батерия
- Скорост на зареждане

Всички времена на зареждане могат да се открият в онлайн инструкцията за експлоатация вж. Времена на зареждане или на уебсайта на Bosch Professional.

Мога ли да адаптирам скоростта на зареждане на зарядното устройство?

При GAL 18V‑160 можете да адаптирате скоростта на зареждане към нуждите си. GAL 18V‑160 разполага с 3 режима на зареждане, които са оптимизирани за многофункционална употреба на акумулаторните батерии:

- Режим на стандартно зареждане със стандартна скорост на зареждане: Режимът на стандартно зареждане е фабрично настроен вж. Стандартен режим на зареждане.
- Power Boost режим на зареждане: Power Boost режимът на зареждане може да се активира с бутона MODE върху зарядното вж. Power Boost режим на зареждане.
- Режим на зареждане експлоатационен живот: Режимът на зареждане експлоатационен живот може да се активира с бутона MODE върху зарядното вж. Режим на зареждане експлоатационен живот. Зареждането предимно в този режим води до по-дълъг живот на акумулаторната батерия.

Могат ли акумулаторните батерии да остават в зарядното устройство, след като са били заредени напълно?

Когато акумулаторната батерия е напълно заредена и зарядното устройство показва това, процесът на зареждане е приключил.

Акумулаторната батерия може да остане в зарядното устройство, но въпреки това не е препоръчително тя да се съхранява за по-дълъг период от време в зарядното.

При какви температури трябва да се зарежда, използва и съхранява акумулаторна батерия?

- Допустимата температура на околната среда при работа и складиране възлиза на −20 °C до 50 °C.

- Препоръчителната температура на околната среда по време на процеса на зареждане възлиза на 0 °C до 35 °C.

- За оптимална експлоатационна продължителност на акумулаторната батерия се препоръчва акумулаторната батерия да се съхранява при 0 °C до 20 °C.

Какъв акумулаторен заряд е оптимален за по-дълъг живот на съхранение?

За по-дълго съхранение идеално е състояние на зареждане от 30–50 %.

Дали акумулаторните батерии на Bosch Professional са съвместими с други марки?

Всички 18 V Bosch Professional акумулаторни батерии са съвместими със следните електроинструменти:

- всички продукти от Bosch Professional 18-V системата
- всички продукти на AMPShare партньорите

Какъв акумулаторен заряд е оптимален за по-дълга експлоатационна продължителност?

За по-дълга експлоатационна продължителност идеално е състояние на зареждане от 80 %.