# GYIK

Melyik töltőkészülék alkalmas az akkumulátoromhoz?

Minden 18 V-os akkumulátor kompatibilis az összes Bosch Professional 18 V-os töltőkészülékkel és az összes AMPShare-partner 18 V-os töltőkészülékkel.

Professzionális felhasználók számára ajánlott a töltőkészüléket olyan akkumulátorral használni, amelynek a töltési ideje 1 óránál rövidebb.

A töltési idők megtalálhatók az online üzemeltetési útmutatóban és a Bosch Professional weboldalon.

Mennyi az akkumulátorom töltési ideje?

Az akkumulátor töltésének időtartama 2 tényezőtől függ:

- Az akkumulátor típusa és az akkumulátor kapacitása
- Töltési sebesség

A töltési idők megtalálhatók az online üzemeltetési útmutatóban lásd Töltési idők és a Bosch Professional weboldalon.

Módosítható a töltőkészülék töltési sebessége?

A GAL 18V‑160 esetében a töltési sebesség a szükségletekhez igazítható. A GAL 18V‑160 három töltési üzemmóddal rendelkezik, amelyek az akkuk sokoldalú alkalmazásához vannak optimalizálva:

- Standard töltési üzemmód standard töltési sebességgel: a gyári alapbeállítás a standard töltési üzemmód lásd Standard töltési üzemmód.
- Power Boost töltési üzemmód: A Power Boost töltési üzemmód a töltőkészüléken található MODE gomb megnyomásával aktiválható lásd Power Boost töltési üzemmód.
- Élettartam töltési üzemmód: Az Élettartam töltési üzemmód a töltőkészüléken található MODE gomb megnyomásával aktiválható lásd Élettartam töltési üzemmód. A főleg Élettartam töltési üzemmódban történő töltés hosszabb akkumulátor-élettartamot eredményez.

Benne maradhatnak az akkuk a töltőkészülékben, miután teljesen feltöltődtek?

A töltési eljárás lezárul, mihelyt az akkumulátor teljesen feltöltődik, és a töltőkészülék ezt kijelzi.

Az akkumulátor a töltőkészülékben maradhat, de az akkumulátort nem ajánlott hosszú időtartamra a töltőkészülékben hagyni.

Milyen hőmérsékleten kell az akkumulátort tölteni, használni és tárolni?

- A megengedett környezeti hőmérséklet üzem és tárolás közben −20 °C és 50 °C között van.

- A töltés alatt az ajánlott környezeti hőmérséklet 0 °C és 35 °C között van.

- Az akkumulátor optimális élettartama érdekében ajánlott az akkut 0 °C és 20 °C között tárolni.

Milyen akkumulátor töltöttségi szint optimális a hosszú élettartamhoz?

Hosszabb tároláshoz a 30–50%-os töltöttségi szint ideális.

A Bosch Professional akkuk kompatibilisek más márkákkal?

Az összes 18 V-os Bosch Professional akkumulátor kompatibilis az alábbi elektromos kéziszerszámokkal:

- a Bosch Professional 18 V-os rendszerének összes terméke
- az AMPShare-partnerek összes terméke

Milyen töltöttségi szint optimális a hosszú élettartamhoz?

Hosszabb élettartamhoz a 80%-os töltöttségi szint ideális.